CELEX: 31984R1576
Language: el
Date: 1984-06-04 00:00:00
Title: Κανονισμός (ΕΟΚ) αριθ. 1576/84 της Επιτροπής της 4ης Ιουνίου 1984 περί τροποποιήσεως του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθορισθεί για ορισμένα προϊόντα καταγωγής Ηνωμένων Πολιτειών Αμερικής

Avis juridique important

|

31984R1576

Κανονισμός (ΕΟΚ) αριθ. 1576/84 της Επιτροπής της 4ης Ιουνίου 1984 περί τροποποιήσεως του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθορισθεί για ορισμένα προϊόντα καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 151 της 07/06/1984 σ. 0022 - 0023

***** ΚΑΝΟΝΙΣΜΟΣ (ΕΟΚ) αριθ. 1576/84 ΤΗΣ ΕΠΙΤΡΟΠΗΣ  της 4ης Ιουνίου 1984  περί τροποποιήσεως του κανονισμού (ΕΟΚ) αριθ. 500/84 για την κατανομή των ποσοστώσεων των εισαγωγών που έχουν καθορισθεί για ορισμένα προϊόντα καταγωγής Ηνωμένων Πολιτειών Αμερικής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 349/84 του Συμβουλίου της 6ης Φεβρουαρίου 1984 για την αναστολή των δασμολογικών παραχωρήσεων και την αύξηση των δασμών του Κοινού Δασμολογίου που εφαρμόζονται σε ορισμένα προϊόντα καταγωγής Ηνωμένων Πολιτειών Αμερικής και για την επιβολή ποσοτικών περιορισμών σε άλλα προϊόντα καταγωγής της χώρας αυτής (1), όπως τροποποιήθηκε από τον κανονισμό (ΕΟΚ) αριθ. 1346/84 (2), και ιδίως το άρθρο 3 παράγραφος 2,  Εκτιμώντας:  ότι οι ποσοστώσεις εισαγωγής που είχαν καθοριστεί για ορισμένα προϊόντα καταγωγής Ηνωμένων Πολιτειών Αμερικής χωρίστηκαν με τον κανονισμό (ΕΟΚ) αριθ. 500/84 της Επιτροπής (3) σε δύο τμήματα, από τα οποία το πρώτο διανέμεται στα κράτη μέλη και το δεύτερο αποτελεί κοινοτικό απόθεμα·  ότι είναι ανάγκη να γίνει χρήση του κοινοτικού αποθέματος για να αντιμετωπιστούν, για δύο από τα αναφερόμενα προϊόντα, επείγουσες ανάγκες εφοδιασμού που παρουσιάστηκαν, σε πιο έντονο βαθμό, σε ορισμένα κράτη μέλη·  ότι το Συμβούλιο, με τον κανονισμό (ΕΟΚ) αριθ. 1346/84 που προαναφέρθηκε, αναπροσάρμοσε τις ποσοστώσεις εισαγωγής, σύμφωνα με την εξέλιξη της ισοτιμίας δολλαρίου ECU· ότι, με την επιφύλαξη της κατανομής της αύξησης που προκύπτει, πρέπει να διατεθεί ένα τμήμα από την αύξηση αυτή για την άμεση ικανοποίηση αναγκών που προαναφέρθηκαν για εφοδιασμό σε ένα από τα εν λόγω προϊόντα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Ποσοστώσεων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 500/84 τροποποιείται σύμφωνα με το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουνίου 1984.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 40 της 11. 2. 1984, σ. 1.  (2) ΕΕ αριθ. L 131 της 17. 5. 1984, σ. 1.  (3) ΕΕ αριθ. L 57 της 28. 2. 1984, σ. 7.   ΠΑΡΑΡΤΗΜΑ  1.2.3.4.5.6,13 //   //   //   //   //   //   // Κώδικας ΝΙΜΕΧΕ   // Κοινοτική  ποσόστωση  (σε χιλιάδες ECU)  // Απόθεμα  ±10 %  (σε χιλιάδες ECU)  // 50 % αύξηση με βάση  τον κανονισμό (ΕΟΚ)  αριθ.1346/84  (σε χιλιάδες ECU)  // Σύνολο για κατανομή  (σε χιλιάδες ECU)  // (σε χιλιάδες ECU)   //   //   //   //   //   //   // 1.2.3.4.5.6.7.8.9.10.11.12.13 //   //   //   //   //   // D   // F  // I  // BNL   // UK  // IRL  // DK  // GR  //   //   //   //   //   //  //   //   //   //   //   //   //   // 1   // 2  // 3  // 4  // 5  // 6  // 7  // 8  // 9  // 10  // 11  // 12  // 13  //   //   //   //   //   //   //   //   //   //  //   //   //   // 39.02-09  // 9 100  // 900 (1)  // 850  // 10 850  // 2 285  // 765  // 1 720  // 2 360  // 1 915  // 550  // 350  // 5  // 97.06-33, 34  // 3 900  // 400 (2)  // -  // 4 300  // 2 380  // 498  // 540  // 250  // 77  // 0  // 8  // 0  //   //   //   //   //   //   //   //   //   //  //   //   //  (1) Διατίθεται η ποσότητα των 900 000 ECU.  (2) Μετά την κατανομή, μένουν στο απόθεμα 147 000 ECU.